**სასწავლო სახელმძღვანელო**

კეს - 1969, დირექტორი: კენ ლოუჩი

**მოკლე შინაარსი**

კესი, კენ ლოუჩის მეორე მხატვრული ფილმია, რომელიც ეფუძნება ბარი ჰაინსის ნახევრად ავტობიოგრაფიულ რომანს (შევარდენი ყრმისთვის, მაიკლ ჯოზეფის გამომცემლობა, 1968).

მოქმედება ვითარდება 1969 წელს, სამხრეთ იორკშირში.

სიუჟეტი 15 წლის ბილი კასპერის ირგვლივ ვითარდება, რომელსაც სახლში და სკოლაში ჩაგრავენ. უფროსი ნახევარძმა - მაღაროელი ჯუდი მას ცუდად ექცევა, ხოლო დედა „უიმედოს“ ეძახის. ბილი ნუგეშს ბუნებაში ეძებს, სადაც ის, მოხიბლული შევარდნის ბარტყით (კესი), მის მოპარვას გადაწყვეტს. ბილი წვრთნის მას ნადირობის ხელოვნებაში მას შემდეგ, რაც მეორადი წიგნების მაღაზიიდან იპარავს სახელმძღვანელოს, ვინაიდან ვერ შესძლო უფროსის/ზრდასრულის ნებართვის წარდგება ბიბლიოთეკის მკითხველის ბარათის მისაღებად.

კესისთან ურთიერთობით ბილის მსოფლმხედველობა ვითარდება. ინგლისურის მასწავლებლისგან შექებას იმსახურებს მას შემდეგ, რაც სკოლაში გატაცებით ყვება შევარდნით ნადირობის ხელოვნების შესახებ.

ჯუდი ბილის ცხენზე ფსონის დადებას სთხოვს, ბილი მარცხდება. როდესაც ჯუდი იგებს, რომ სხვა ცხენის გამარჯვებით ფული დაკარგა, ბრაზდება და ბილის დასჯის მიზნით კლავს კესის. სასოწარკვეთილი ბილი კესის მინდორში ასაფლავებს.

საყოველთაოდ მიჩნეულია, რომ ფილმში გამოხატულია თანაგრძნობა მუშათა კლასის მიმართ, მწირი პერსპექტივისა და დაბალი მისწრაფებების პერიოდში.

**მთავარი პერსონაჟები:**

**ბილი კასპერი**

* სკოლაში კონცენტრირება უჭირს
* თანაკლასელებთან ჩხუბობს
* მამა სახლიდან წავიდა
* სკოლას კვალიფიკაციის გარეშე დატოვებს
* არ სურს ძმასთან ერთად იმუშაოს ქვანახშირის მაღაროში
* მიუხედავად იმისა რომ მათემატიკასა და წერა-კითხვაში სუსტია, არის ამტანი, მოხერხებული, დამოუკიდებელი.
* განასახიერებს იმედს

**ჯედი / ჯუდი**

* ბილის სიტყვიერ და ფიზიკურ შეურაცხყოფას აყენებს
* ქვანახშირის მაღაროში მუშაობით უკმაყოფილოა
* ბილის წიგნის გამო დასცინის
* ბილის იმედის მომცემი ხედვა აბრაზებს

**ქალბატონი კასპერი**

* ვერ უზრუნველყოფს მზრუნველ ოჯახს ბილისთვის და ჯუდისთვის.
* არ იცავს ბილის, როდესაც ჯუდი მას ცუდად ექცევა
* უფრო მეტად ორიენტირებულია საკუთარ მოთხოვნილებებზე, ვიდრე ბილის

**ბატონი სუგდენი (ფიზკულტურის მასწავლებელი)**

* კომიკურად ღარიბი ფიზკულტურის მასწავლებელი : უმაქნისი, უსამართლო, დასცინის ბილის

**ბატონი გრაისი (სკოლის დირექტორი)**

* არ არის დაინტერესებული მოსწავლეების საჭიროებებით
* მოსაწყენი, შურისმაძიებელი და უსამართლო

**მისტერ ფართინგი (ბილის ინგლისურის მასწავლებელი)**

* პატივს სცემს ბავშებს, ამიტომ ისინიც აფასებენ მას.
* უსმენს თანაგრძნობით
* ცდილობს ბილისთან დაახლოვებას
* გულწრფელად დაინტერესებულია ბილით და კესით.

**კულტურული კონტექსტი**

* **თემა**

უვარგისი განათლების სისტემა

კავშირი

სწრაფვა

დამოუკიდებლად შექმნილი შესაძლებლობა

დაკარგული პოტენციალი

სოციალურ-ეკონომიკური სტატუსი

* **სიმბოლიზმი**

ბილის მიერ შევარდენის ბარტყის პოვნა და მისი მისწრაფება მისთვის ნადირობის ხელმოვნების სწავლებისადმი მიგვითითებს მის თვითდაჯერებულობაზე, უნარზე ამაღლდეს დამთრგუნველ ყოველდღიურ ცხოვრებისეულ ყოფაზე.

„ამაღლდეს“ - შესაფერისი ტერმინია, რამდენადაც ის გამოხატავს ბილის აღფრთოვანებას, როდესაც ის პირველად ნახავს ცაში აფრენილ კესის. კესი ნათლად გამოხატავს იმედის სიმბოლოს.

ოჯახისა და მასწავლებლების მიერ უგულებელყოფილი, ბილი დამოუკიდებლად სწავლობს, გამოავლენს რა მოთმინებას და მონდომებას.

* **საკვანძო ფაქტები**

ბილის ინგლისური ენის მასწავლებელი ერთადერთი პროფესიონალი მსახიობი იყო გადასაღებ მოედანზე. დანარჩენები იყვნენ მოყვარულები, მათ შორის დირექტორი, რომელიც ადგილობრივი სკოლიდან იყო.

ბილის როლი შეასრულა მოზარდმა დევიდ ბრედლიმ, რომელსაც მანამდე არასოდეს უთამაშია.

კესი ადგილზე მოკლეს გასროლით, წმინდა ელენეს სკოლაში, ათერსლიში.

* **ჟანრი**

ბრიტანული დრამა, სოციალური რეალიზმი.

* **მოტივები**

ლოუჩი არ ერიდება თავისი გმირების სასტიკი რეალობის ჩვენებას - ხშირად იწვევს კამათს ზოგიერთი შოკისმომგვრელი სცენისთვის. ის უარყოფს ვარსკვლავურ სისტემას მოყვარული მსახიობების სასარგებლოდ, უპირატესობას ანიჭებს მსახიობებს, რომლებიც რეალურად “არიან“ ეს პერსონაჟები, და არა მხოლოდ თამაშობენ.

* **ციტატები**

ტრილერიდან: „რეალური პერსონაჟები თამაშობენ რეალურ პერსონაჟებს“.

სლოგანი: "ფრთიანი იმედი" და „იმედი გაფრინდება“

* **კრიტიკული ანალიზის კვლევა**
1. **კვლევის ფოკუსი - პერსონაჟების კავშირი**

ფილმის მთავარი თემაა - მარტოობა და გარიყულობა. ფილმის მთავარი პერსონაჟი - ბილი - მარტოსულია. მამამ მიატოვა, დედას ის არ ადარდებს, ძმა - აბუჩად იგდებს. სკოლაში მეგობარი არ ჰყავს, მასწავლებლები კი მას გარიცხულად მიიჩნევენ. ბილი სწავლობს სამყაროს შორიდან დაკვირვებას. ის ამჩევს იმას, რასაც სხვები ერთმანეთთან ყოველდღიურ ურთიერთობაში უგულებელყოფენ. როდესაც ბილი შევარდენის ბარტყს ბუდეში ნახავს, კავშირს ამყარებს ბუნების სამყაროსთან და ამით პოულობს თავისი არსებობის ღირებულებასა და მიზანს.

**აქტივობა**

კესი კენ ლოუჩის და კინემატოგრაფისტ კრის მენგესის პირველი თანამშრომლობა იყო.მათ ერთად შეიმუშავეს გადაღების ახალი სტილი, რომ ნათლად წარმოეჩინათ ბილის გარიყულობა. როგორ აღწერთ ოპერატორის მუშაობას ფილმში? როგორ გვეხმარება ის მარტოობისთვის ხაზის გასმაში? იპოვეთ თანმიმდევრობა ან კადრი, რომელიც ამას წარმოაჩენს.

1. **კვლევის ფოკუსი - განათლების სისტემა**

მიუხედავად იმისა, რომ ბილის სკოლაში უწევს იბრძოლოს ნებისმიერი კვალიფიკაციის მისაღებად, ის ავითარებს ნადირობის ნიჭს.

მას შემდეგ, რაც მან ვერ ჩააბარა თავისი 11+ და დედამ და მასწავლებელმა უიმედოდ შერაცხეს, ბილი მაინც თავის საათს ელოდება სკოლაში. მასწავლებლები ვერ ხედავენ მის პოტენციალს და ტოვებენ მას განცალკევებულს, მიტოვებულს. ის არის გამბედაობით აღსავსე, გადაწყვეტილი აქვს არ დაეცეს სულიერად, არ აღმოჩნდეს იგივე ორმოში, რაც მისი ძმა, მაგრამ მას არავინ უბიძგებს თავისი ძლიერი მხარეების ან ბუნებრივი ნიჭის აღმოსაჩენად.

დევიდ ბრედლიმ (მსახიობმა რომელმაც ითამაშა ბილის როლი) 2008 წლის ინტერვიუში განაცხადა, რომ 40 წლის შემდეგაც სკოლის მოსწავლეებს ისევ არ ეძლევათ შესაძლებლობა „განავითარონ ის ბუნებრივი ნიჭი... რაც მათ აქვთ“. მან განმარტა: „მე ყოველთვის ვგრძნობდი, რომ თუ ჩაწვდებით რაში მდგომარეობს ნებისმიერი ბავშვის ინტერესი და წარმართავთ მას სწორი მიმართულებით, სამომავლოდ ჩვეულებრივ შესაძლებელია ამ სფეროთი დავასაქმოთ ის ან, სულ მცირე, ეს საქმიანობა შეიძლება მათი ჰობი გახდეს“

*(კვაიეტუსის ესე, „დაბრუნება კესისთან: განათლების შესახება „Edgelands and Eyasses’, ტიმ კუკი 2006)*

**აქტივობა**

ეთანხმებით ბრედლის კომენტარს? მისი არგუმენტაცია დღევანდელ საგანმანათლებლო სისტემაშიც გამართლებულია? როგორია თქვენი გამოცდილება? თუ *კესის* საკითხი დაყენებული იქნებოდა თანამედროვე, ზოგადსაგანმანათლებლო სკოლაში, როგორ ან რა შემთხვევაში იქნებოდა ეს განსხვავებული? შექმენით სიუჟეტის განსხვავებული ვერსია.

1. **სწავლის ფოკუსი - ეჯლენდს (ქვეყნის საზღვრები)**

ეჯლენდს უწოდებენ განუსაზღვრელ სივრცეებს, რომლებიც გვხვდება ქალაქისა და ქვეყნის საზღვრებს შორის - ***კეს-ში***  ჩვენ ვხედავთ, თუ როგორ იკვლევს ბილი ამ სივრცეებს და სკოლის თვითნებური მართვის მიღმა იღებს არაოფიციალურ განათლებას. საზღვრები, სადაც ბილია, სავსეა ელექტროგადამცემი ბოძებით, უდაბნოებით და სწორედ აქ არის ბილი ნამდვილად თავისუფალი. შევარდნებსაც შეეძლოთ არსებობა ორ სივრცეს შორის. სინამდვილეში, როცა ბილი პირველად შეამჩნევს ერთ-ერთ მათგანს, ის მიფრინავს ბუდიდან დანგრეულ სააბატოში და ეშვება ტელეგრაფის ბოძზე.

**აქტივობა**

შექმენით მოკლე სიუჟეტი სცენაზე, რომელიც ასახავს „ქვეყნის საზღვრებს“ - თქვენს მახლობლად მდებარე ქალაქების და სოფლების კომბინაციას. დაფიქრდით, რას წარმოადგენს ეს საზღვრები თანამედროვე საზოგადებისთვის და როგორ შეგიძლიათ მათი მნიშვნელობის გამოხატვა კინოს ენით: კამერის რაკურსი; მოძრაობა; მიზანსცენა; ფერი და განათება; ხმა და მუსიკა.